ลือกันให้แซต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
3 ก.พ. 2553

...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันพุธที่ 3 ก.พ. 2553
...rr...ตลาดหุ้นเอเชียฟื้นตัวบวกได้ตามตลาดหุ้นสหรัฐ ผิดกับหุ้นไทยพยายามโงหัวขึ้น แต่ถูกการเมืองกดไว้ ช่วงเช้าตลาดทำท่าเหินทะลุ 700 จุด ตามดาวโจนส์ ช่วงบ่ายทิ้งกระเจิงกลัวม็อบกระจาย ฉุดดัชนีปักหัวลงมาปิดต่ำสุดของวัน 694.07 จุด ร่วง 3.54 จุด มูลค่าการซื้อขาย 13,603 ล้านบาท 
...rr...ต่างชาติขาย 183 ล้านบาท พอร์ตเทรดบล. ช่วยขาย 408 ล้านบาท 
...rr...หุ้นใหญ่ตกใจม็อบ หลายตัวถูกทิ้งลงมาทำปิดต่ำสุด อย่าง บ้านปู (BANPU) บวกอยู่ดีๆ 12 บาท ถูกแรงขายกระแทกลงมาปิดต่ำสุด 514 บาท ร่วง 2 บาท ปตท. (PTT) กดลงปิดต่ำ 219 บาท ร่วง 5 บาท หรือ ปตท.สผ. (PTTEP) ก็ลงมาปิดโลว์ 314 บาท
...rr...คนมีตังค์ตอนนี้ อยู่เฉยๆ ไม่ต้องรีบร้อนช้อนซื้อ เพราะซื้อตอนนี้ ดีไม่ดีได้ของถูกกว่า ควรรอให้มั่นใจกว่านี้ หลัง 26 ก.พ. ค่อยมาว่ากัน ซื้อตอนนั้นยังไม่สายและไม่เสี่ยง แต่ถ้าการเมืองสุกงอมเร่งเร้าให้ปฏิวัติ ต้องหยุดเล่นยาว
...rr...หุ้นตัวเล็กมี “เจ้ามือ” ที่เคยเก็งกำไรตอนนี้ตายเรียบ สมประสงค์ตามเจตนารมณ์ของตลาดหลักทรัพย์ที่ต้องการปราบให้หมด จนรายใหญ่ที่เล่นๆ กันขยับตัวไม่ออก ถูกตรวจสอบจนเอือมระอา เลิกดีกว่า ปล่อยหุ้นไหลลงๆ อย่างที่เห็น หุ้นใหญ่ถูกต่างชาติทิ้ง หุ้นเล็กก็เล่นไม่ได้พี่น้องเอ๊ย!!!!!!!
...rr...ลือหึ่ง!!! ปูนซิเมนต์ไทย (SCC) จะฮุบหุ้น Q–CON (ควอลิตี้ คอนสตรัคชั่นฯ) จากกลุ่มแลนด์ แอนด์ เฮ้าส์ (LH) ลือซะขนาดนี้ทั้ง SCC หรือตลาดหลักทรัพย์ ไม่มีใครรับผิดชอบ ต้องจี้ให้ตอบ หรือต้องตอบให้เคลียร์ โชคดีที่หุ้น QCON ห้ามซื้อขายอยู่ถึง 5 ก.พ.นี้ ไม่งั้นรายย่อยโดนเชือดเพราะหลงเชื่อข่าว 
...rr...CEN–W2 (วอร์แรนต์แคปปิทอลฯ ชุด 2) ได้ฤกษ์เคาะพรุ่งนี้ “วุฒิชัย ลีนะบรรจง” บิ๊กบอส ดูมั่นอกมั่นใจสร้างความคึกคักน่าสนใจทั้งหุ้นแม่ลูกไม่แพ้กัน และการันตีไม่มีเอี่ยวกับ “โกมล จึงรุ่งเรืองกิจ” แค่นักลงทุนรายใหญ่คนหนึ่งที่เข้ามาสมัย “เสี่ยผมม้า”